જુલાઈમાં કરન જોહર ફરી બે ફિલ્મી સંતાનોનો ફિલ્મીબાપ મીન્સ ગોડફાધર બનીને આવશે. જે નાગરાજ મંજુલેની હિટ ફિલ્મ સૈરાટની રિમેક ધડકને રિલીઝ કરવાનો છે. જેમાં શાહિદનો ભાઈ ઈશાન ખટ્ટર અને શ્રીદેવીની પુત્રી જ્હાન્વી છે. પછી થીએટરમાંથી આપણને ફિલ્મ જોતા હોઈએ અને ભાગી જઈએ તેવા અભિનયના માસ્ટર અર્જુન અને પરિણીતી સંદીપ ઔર પિન્કી ફરાર લઈને કુમકુમના પગલા પાડશે. અર્જુન આ ફિલ્મમાં ઓડિયન્સની ધરપકડ કરશે અને પરાણે ફિલ્મ બતાવશે. પણ ઓગસ્ટમાં થશે ધડાકો જ્યારે બાહુબલી પ્રભાસ સાહો સાથે ત્રાટકશે. મને તો શક છે કે ફિલ્મ આમિર ખાન તો નથી બનાવી રહ્યોને કારણ કે કોઈ ડિટેલ સામે નથી આવી. સિવાય કે દુબઈમાં વીસથી પચ્ચીસ મિનિટની ચેઈઝ સિકવન્સ છે. હવે સાઉથની ચેઈઝ સિકવન્સ કેવી હોય તે તો તમને ખબર છે. ઉપરથી બુર્ઝ ખલિફામાં ટોમ ક્રૃઝ બાદ ચઢવાવાળો પ્રભાસ બીજા નંબરનો હિરો બન્યો છે. અને તેની પોપ્યુલારીટી જોતા ફિલ્મ રોબોટનો પણ ભાંગીને ભુક્કો કરી નાખશે. પણ પણ પણ પ્રભાસને છોડતા બધા બોલિવુડના હિરોલોગ આ ફિલ્મમાં છે. શ્રદ્ધા કપૂર હિરોઈન. નીલ નીતિન વિલન છે. ચંકી પાંન્ડે છે. જેકી શ્રોફ જેવી ફુટેલી તોપ છે.